Exoscheletele robotice revoluționează drumețiile. Ar putea ajuta și persoanele în vârstă cu probleme de mobilitate VIDEO
Cu o înălțime de 1.500 de metri și peste 7.000 de trepte, Muntele Tai, din provincia Shandong, este renumit pentru că-i pune la încercare pe cei care îndrăznesc să-l urce. Imagini de pe rețelele de socializare chineze, cum ar fi aplicația Douyin (versiunea locală a TikTok), surprind chiar și cei mai experimentați drumeți tremurând, prăbușindu-se sau încercând să coboare în patru labe.